''देखो, कुछ तो फर्क है, वो शायद इतना सूक्ष्म है कि तुम उसे देख नहीं पा रहे। मैंने कभी तुम पर स्कूल थोपने की कोशिश नहीं की। कक्षा में तुम्हें अव्वल आना है, इसके लिए मैंने तुम पर कभी दबाव नहीं बनाया। तुम्हें नाश्ता और खाने में क्या लेना है, कब लेना है, तुम्हारी मां ने इसकी परवाह कभी नहीं की। बाइक और कार चलाना तुमने तब सीखा जब खुद नौकरी में आ गये। मोबाइल और इंटरनेट की तो तुमने पढऩे के दौरान झलक भी नहीं देखी। लड़कियों से दोस्ती को तो छोड़ो, उनकी निकटता से भी तुम दूर भागते रहे। जेब खर्च के नाम पर मां ने तुम्हें कभी भले रुपये-दो रुपये दे दिये होंगे, मैंने तो कभी एक छदाम नहीं दिया। ट्यूशन-कोचिंग के नाम पर एक मास्टर जी को मैंने जरूर रख दिया था जो घर में आकर तुम्हें सारे विषय पढ़ा जाया करता था। ऐसा नहीं कि अलग अलग विषय के लिए अलग-अलग कोचिंग सेंटर में जाकर नाक रगडऩा पड़े।ÓÓ